"August 4 - 9, 2024-a ruah tam tak sur thei laka mipuite himna atana Lunglei DC aṭanga mipuite hnena hriattirna pawimawh","1443/2024-2025 2024 Thlazing ni 5: Vawiin khan Lunglei District Disaster Management Authority (DDMA) Chairman, District Bawrhsap Pu R. Lalṭhazuala chuan a hnuaia mi ang hian ruah tam tak sur thei laka mipuite himna atana hriattirna pawimawh a chhuah. ""National Forecasting Center, Indian Meteorological Department, Ministry of Earth Sciences, All India Weather Summary and Bulletin ni 03.08.2024-a chhuak chuan ni 04.08.2024 - 09.08.2024 inkar hian ruah tam tham tak sur thei a nih thu a tar lang a. Tin, khawchhin thlirlawkna aṭanga a lan danin ruah hi chawl lova sur thei a nih thu tar lan a ni bawk a. Lunglei mipuite kan him zawk nan a hnuaia thuchhuah leh hriat tur pawimawhte hi zawm turin kan inngenin kan inhriattir e: 1. Ni 04.08.2024 - 09.08.2024 inkara zin veivak turte tan kawng laka tan palh a awm theih avangin he'ngte hi zawm ni se: Tui thianghlim tam tawk tak pai tur a ni. Ei tur (biscuit, thei tui leh a dangte) tam tawk tak pai tel tur a ni. First Aid Kit (Nachhawkna, pum lam damdawi, etc.) ken tel ni se. 2. District Emergency Operation Center (DEOC) chu Order No.B. 13018/65/2023/DCLR dt 02.08.2024 hmangin ni 06.08.2024 thleng 24 x 7-a hawn a nih tur thu puanzar a ni tawh a, ni 09.08.2024 thleng kalpui chhunzawm a ni ang. 3. Harsatna tawk kan awm chuan bialtu Zonal Officer emaw, DEOC no- 0372-2322025/2323635-ah leh a hnuaia duty tar lante hi eng tik lai pawhin biak pawh theih reng an ni. Ni, duty hming, duty hun, phone number: 1. 05.8.2024 - Lalrinmawia - Night (7:00 PM - 8:00 AM) - 9774599816 2. 06.08.2024 - Jona Lalrunrempuia - Night (7:00 PM - 8:00 AM) - 9862126782 3. 07.08.2024 - F. Lalsangzuala - Night (7:00 PM - 8:00 AM) - 8258971793 4. 08.08.2024 - Lalpekhlua - Night (7:00 PM - 8:00 AM) - 8729824106 5. 09.08.2024 - V. Lalnunsiama - Night (7:00 PM - 8:00 AM - 7005657623 Attachment Loading attachment...",Dated: 5 th Aug 24 1:58 PM,https://dipr.mizoram.gov.in/post/august-4-9-2024-a-ruah-tam-tak-sur-thei-laka-mipuite-himna-atana-lunglei-dc-aanga-mipuite-hnena-hriattirna-pawimawh